«Դժվար է լինելու փոխել այն կարծրատիպը, որ ձևավորվել է տարիներ շարունակ և ՀՖՖ աշխատանքը գնահատվել է բացառապես մեր ազգային հավաքականի և ակումբների ցուցադրած արդյունքներով։ Իհարկե, դա կարևոր է, բայց պետք է հասկանանք, որ Ազգային հավաքականը ֆուտբոլային այսբերգի գագաթն է, իսկ հիմքը մասսայական ֆուտբոլն է։ Այս առումով հանդիպումներ եմ ունեցել մասնագետների հետ թե՛ Հայաստանում, թե՛ Եվրոպայում, որտեղ, ի դեպ, գաղտնալսվել եմ։ Զարգացման ճանապարհը մեկն է՝ ոչ թե ամեն անգամ միլիոններ ծախսել գլխավոր թիմի համար, այլ ստեղծել մի համակարգ, որը կօգնի աճել թե՛ սեփական մարզիչներին, թե՛ ֆուտբոլիստներին»,-ասաց նա և ընգդծեց՝ Ազգային հավաքականն էլ միշտ լինելու է ուշադրության կենտրոնում, բայց առաջնահերթությունը համակարգ ստեղծելն է։ Նա նշեց, որ լուրջ ուշադրություն են դարձնելու կանանց ֆուտբոլի զարգացմանը, սպորտային բժշկությանը։